Ökosüsteem

Ökosüsteem on mingi ala elustik koos selle aineringe komponentidega. Täpsemini, ökosüsteem on mingi ala organisme ja nende keskkonda haarav suhete ja interaktsioonide võrgustik. 

Ökosüsteem on isereguleeruv ja arenev tervik, mille moodustavad toitumissuhete ja kommunikatsiooni kaudu üksteisega seotud organismid koos neid ümbritseva keskkonnaga.Masing, V. (1992). Ökoloogialeksikon. Tallinn: Eesti Entsüklopeediakirjastus. Lk 284. ISBN 5899000104

Mõiste ajalugu
Termini "ökosüsteem" moodustas inglise florist Arthur Roy Clapham 1930. aastate alul, mõiste võeti laiemalt kasutusse taimeökoloog Arthur Tansley tööde kaudu alates 1935. aastast.Tansley, A. G. (1935). The use and abuse of vegetational terms and concepts. Ecology 16, 284–307.

Ökosüsteemi struktuur
Ökosüsteem osad on järgmised: 
biotsönoos ehk elukooslus
taimekooslused
seenekooslused
loomakooslused
mikroorganismide kooslus
ökotoop ehk elukeskkond
õhkkeskkond
vesikeskkond
muldkeskkond

Üks võimalusi ökosüsteemi struktuuri kujutada on järgmine:
ProdutsendidKonsumendidDestruendidesmase orgaanilise aine loojad orgaanilise aine tarbijad surnud orgaanilise aine lagundajadvaldavalt rohelised taimedvaldavalt loomsed organismidvaldavalt seened ja bakteridtoitumistüübilt autotroofid toitumistüübilt heterotroofidtoitumistüübilt saprotroofid

Ökosüsteemi dünaamika
Ökosüsteemide arenguprotsessi nimetatakse suktsessiooniks. Ökosüsteemi kuuluvate populatsioonide koosseis ja arvukus võivad pikema aja jooksul stabiliseeruda; sellist tasakaaluolekut nimetatakse kliimaksiks.

Vaata ka
agroökosüsteem
bioom
biosfäär
biotsönoos
looduskompleks
maailmamere ökosüsteem
saastamine
suletud ökosüsteem
veeökosüsteem
ökoloogiline tasakaal
ökosfäär
ökosüsteemi teenused
ökosüsteemne käsitlus
ökosüsteemi terviklikkus
ökosüsteemne juhtimiskorraldus
ökotoop

Viited

Välislingid

Teaduse helisõnastik: Ökosüsteem (Martin Zobel) – ERR Teadus, 22. aprill 2010

Kategooria:Ökoloogia